Kameleonedderkopp

Kameleonedderkopp (Misumena vatia) er en av edderkoppene i gruppen krabbeedderkopper (Thomisidae). De er predatore og jakter på mindre dyr. Vanligvis sitter de stille og venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.

Utbredelse 
Kameleonedderkopp er ganske vanlig og er utbredt i holarktis. Den finnes i Norge.

Utseende 
Som voksne (imago) er hunnen mellom 7 og 10 mm, mens hannen er mellom 3 og 5 mm lange (kroppens lengde). Hunnen er fargevariabel, vanligvis gul eller litt gulgrønn, men kan være mørkere eller nesten helt hvit. Hun kan ha rødlige fargeflekker, men disse kan mangle. Hannene er mer kontrastrikt farget i gult og mørk brunsvart.

De har en kompakt todelt kropp, bakkroppen og forkroppen «overlapper» hverandre. Forkroppen er bred og flat sett ovenfra. Foran på hodet er det åtte øyne. Beina er kraftige og korte.  Hos alle krabbeedderkopper er de to fremste beina lengre enn de to bakerste beina. 

Kameleonedderkopp er den eneste norske arten fra slekten Misumena, så forveksling med andre arter skulle ikke by på et problem. Flere av artene i slekten Misumena er ganske lik hverandre. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Bildegalleri

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Misumena (tysk)
 Bergersen, Ove. 1981. Forsidedyret. (Krabbeedderkopper). Insekt-Nytt 6 (4) side 6-7
 Aakra, Kjetil. 2004. En innføring i edderkoppenes verden. Insekt-Nytt 29 (1/2) side 43

Eksterne lenker 
 
 Misumena vatia - europspiders.com (flotte bilder)
 Krabbeedderkopper – edderkopper.net (norsk)

krabbeedderkopper
Dyr som kan skifte farge
Edderkoppdyr formelt beskrevet i 1757
Dyr formelt beskrevet av Carl Alexander Clerck